jkorsvik/nowiki_second_scrape_merged huggingface dataset:
Kōmeitō

Kōmeitō (japansk: 公明党, «rent styre») er et politisk parti i Japan som opprinnelig ble grunnlagt i 1954 på prinsippene om nichirenbuddhisme. Særlig i begynnelsen ble partiet holdt for å være den politiske fløyen av den buddhistiske bevegelsen Sōka Gakkai. Kōmeitō har blitt karakterisert som et sosialkonservativt, sentrumsorientert og pasifistisk parti. Kōmeitōs erklærte formål er å fremme «en politikk basert på en humanisme, som behandler menneskeliv med den ytterste respekt og omsorg».Kōmeitō går blant annet inn for å redusere sentralforvaltningen og byråkratiet, bekjempe korrupsjon i offentlig forvaltning, og øke autonomien til Japans prefekturer. Kōmeitō er erklærte pasifister og motstandere av kjernefysiske våpen.Det opprinnelige partiet ble stiftet som Kōmei Seiji Renmi i 1962, og tok navnet Kōmeitō i 1964, men de første medlemmene av Sōka Gakkai ble valgt inn i Overhuset i Japans riksdag som partiuavhengige allerede i 1956. I 1994 ble partiet splittet, så «det gamle Kōmeitō» fortsatte som egen gruppering, mens «det nye Kōmeitō» gikk inn i valgforbundet Shinshintō. Shinshintō var et forsøk på å samle opposisjonen til Japans liberaldemokratiske parti. Da Shinshintō gikk i oppløsning i desember 1997, delte Kōmeitō-fraksjonen der seg i Det nye fredspartiet og Reimeiklubben (i Overhuset). Reimeiklubben gikk inn i Det nye fredspartiet i januar 1998. I november 1998 slo «det gamle Kōmeitō» og Det nye fredspartiet seg sammen til det nåværende partiet Kōmeitō. Siden 1999 har Kōmeitō samarbeidet med Japans liberaldemokratiske parti. Velgerdemografien til de to partiene sammenfaller delvis; de har høyere funksjonærer, landsbygdsfolk og religiøse ledere som kjernevelgere.


== Ledere ==
(Det gamle) Kōmeitō (1964–1998)Kōji Harashima 1964
Takehisa Tsuji 1964–1967
Yoshikatsu Takeiri 1967–1986
Junya Yano 1986–1989
Kōshirō Ishida 1989–1994
Tomio Fujii 1994–1998
Toshiko Hamayotsu 1998Det nye fredspartiet (1998)Takenori Kanzaki 1998Reimeiklubben (1998)Kazuyoshi Shirahama 1998(Det nye) Kōmeitō (1998–)Takenori Kanzaki 1998–2006
Akihiro Ōta 2006–2009
Natsuo Yamaguchi 2009–d.d.


== Referanser ==


== Eksterne lenker ==
(ja) Offisielt nettsted 
(en) Offisielt nettsted 
(en) Komeito – kategori av bilder, video eller lyd på Commons
Inger Zachrisson

Inger Zachrisson (født 1936) er en svensk arkeolog som særlig har arbeidet med samisk og sørsamisk forhistorie. 
Zachrisson disputerte i 1984 ved Umeå universitet med en avhandling om samiske metalldepot og arbeidet lenge som förste antikvarie ved Statens historiska museum. Blant hennes arbeider kan særlig nevnes utgravningene på Vivallen og tekster om kulturmøter mellom samer og nørron befolkning i forhistorisk og tidlig historisk tid. Boka Möten i gränsland (1997) er en oppsummering av arkeologisk status for det sørsamiske området.
Zachrisson var sakkyndig vitne på samisk side i den såkalte «sedvanerättsprocessen» ved Svegs Tingsrätt och Hovrätten för Nedre Norrland i perioden 1991–2001.


== Forfatterskap i utvalg ==
2012. «Samer i syd i gången tid - till Uppland och Oslotrakten i söder». I: Uppsala mitt i Sápmi. Rapport från ett symposium arr. av Föreningen för samiskrelaterad forskning i Uppsala. Red. Håkan Tunón et al. CBM:s skriftserie 5. Naptek, Centrum för biologisk mångfald, Uppsala. ISBN 978-91-89232-67-9
2010. «Vittnesbörd om pälshandel? Ett arkeologiskt perspektiv på romerska bronsmynt funna i norra Sverige». I: Fornvännen 2010/3. Stockholm.
2007. «Arkeologi inför rätta - sydsamernas äldre historia». I: Historisk rätt? : kultur, politik och juridik i norr. Riksantikvarieämbetet. Stockholm.
2004. «Idre sameby - sydligast i Sverige». I: Idre sameby: med historiska spår i framtiden. Utgitt av Gaaltije. ISBN 91-7209-057-x
1997. Möten i gränsland, samer och germaner i Mellanskandinavien. Statens historiska museum Monographs 4. Stockholm
1992. «The Saami in Scandinavia» I: From Viking to Crusader: Scandinavia and Europe 800 – 1200. Utgitt av Nordisk ministerråd
1984. De samiska metalldepåerna år 1000-1350 i ljuset av fyndet från Mörtträsket, Lappland : The Saami metal deposits A.D. 1000-1350 in the light of the find from Mörtträsket, Lapland. Archaeology and environment 3. Umeå.
1973. «Tro och sed kring björn och björnjakt». I: Västerbotten 1973:1. Umeå.
1962. «Smedsfyndet från Smiss». I:  Tor : tidskrift för nordisk fornkunskap. Uppsala.


== Referanser ==
Filosofiåret 1835

Filosofiåret 1835 er en oversikt over hendelser, utgivelser og personer med tilknytning til filosofi i 1835.


== Hendelser ==


== Publikasjoner ==
Alfred de Vigny, Servitude et grandeur militaires, filosofisk roman.


== Fødsler ==
9. mai – Maksim Aleksejevitsj Antonovitsj, russisk filosof og journalist (død 1918)
18. desember – Lyman Abbott, religionsfilosof fra USA (død 1922)


== Dødsfall ==
8. april – Wilhelm von Humboldt, tysk lingvist, diplomat og filosof (født 1767)
8. juni – Gian Domenico Romagnosi, italiensk jurist, filosof og fysiker (født 1761)
21. juni – Melchiorre Delfico, italiensk filosof, økonom og numismatiker (født 1744)
1. november – Thomas Taylor, britisk filosof (født 1758)
13. november - Emanuele Rossi, italiensk filosof og politiker (født 1760)
Daniel Mojsov

Daniel Mojsov, makedonsk Дaниeл Мојсов (født 25. desember 1987) er en makedonsk fotballspiller som siden 15. juli har spilt på Brann.


== Karriere ==
Etter å ha startet karrieren med FK Tikveš, spilte han med FK Makedonija Gjorče Petrov og FK Vardar i Den makedonske eliteserien før han dro til FK Vojvodina.


== Referanser ==


== Eksterne lenker ==
(en) Daniel Mojsov – UEFA 
(en) Daniel Mojsov – Transfermarkt 
(en) Daniel Mojsov – national-football-teams.com 
(en) Daniel Mojsov – WorldFootball.net 
(en) Daniel Mojsov – FootballDatabase.eu 
(en) Daniel Mojsov – Soccerway 
(en) Daniel Mojsov – EU-Football.info 
(en) Daniel Mojsov – Tyrkias fotballforbund 
(en) Daniel Mojsov – FBref 
(es) Daniel Mojsov – as.com 
Daniel Mojsov på det makedonske fotballforbundets nettsider
Profil hos brann.no
Zhang Xu

Zhang Xu (forenklet kinesisk: 张旭; tradisjonell kinesisk: 張旭; pinyin: Zhāng Xù, levde på 700-tallet i Suzhou i Kina), stilnavn: Bogao (伯高), var en kinesisk kalligraf på Tangdynastiets tid.
Han ble embedsmann under keiser Xuanzongs era, og regnes som en av «vinbegerets åtte udødelige». Legenden forteller at han hver gang han var full, brukte sitt eget hår som pensel for å utøve sin skrivekunst, og når han våknet opp ble han slått av arbeidets høye kvalitet. Men i edru tilstand klarte han aldri å gjenskape kalligrafien sin like godt.
Han er mest kjent for sin eksplosive kursivskrift (gresskursiv), men var også en regelskriftens mester. Det fortelles at hans kursivskrift var inspirert av svewrdkamt og sverddanser. Han fikk tilnavnet «den guddommelige gresskriver» 草聖.Zhang Xu var også dikter. Et av hans dikt er medtatt i antologien Tre hundre Tang-dikt. 


== Referanser ==


== Litteratur ==
Zhu Guantian, "Zhang Xu". Encyclopedia of China (Arts Edition), 1st ed.


== Eksterne lenker ==
(en) Zhang Xu – kategori av bilder, video eller lyd på Commons 
Zhang Xu and his Calligraphy Gallery at China Online Museum
NM i troppsgymnastikk for junior 2013

Se også NM i troppsgymnastikk for senior 2013NM i troppsgymnastikk for junior 2013 ble arrangert 26. - 27. oktober 2013, i Drammenshallen i Drammen.
Det ble konkurrert i;

nasjonale klasser - frittstående, tumbling og trampett som separate konkurranser (lørdag)
TeamGym - frittstående, tumbling og trampett sammenlagt (søndag)


== Resultater, TeamGym ==


=== Kvinner ===


=== Herrer ===


=== Mix ===


== Resultater, nasjonale klasser ==


=== Kvinner ===


==== Frittstående ====


==== Tumbling ====


==== Trampett ====


=== Menn ===


==== Frittstående ====


==== Tumbling ====


==== Trampett ====


=== Mix ===


==== Frittstående ====


==== Tumbling ====


==== Trampett ====


== Eksterne lenker ==
Drammens Turnforening - NM Troppsgymnastikk Teamgym Jr Resultatskjema Teamgym (PDF)
Drammens Turnforening - NM Troppsgymnastikk Junior, Nasjonale klasser (PDF)
Atferdsanalyse

Atferdsanalyse er en tilnærming til å forstå atferd og atferdsendring ut fra læringsbetingelser, spesielt operant betinging. Anvendt atferdsanalyse viser til bruk av denne tankemåten i terapeutisk sammenheng.
En atferdsanalytisk tilnærming antar at atferd - normal og avvikende - i prinsippet kan forstås ved å analysere betingelsene atferden er opprettholdt av. Slike analyser tar utgangspunkt i situasjonen der atferden inntreffer, hva personen gjør, og hvilke konsekvenser denne atferden har. Eksempelvis kan man ta for seg et vanlig problem som utsettelsesatferd (prokrastinering), og analysere betingelser som kan antas å opprettholde denne uvanen: Under hvilke betingelser utsetter jeg? Hva gjør jeg når jeg utsetter?  Hva er typisk konsekvens av denne atferden? Hvis en slik analyse viser at jeg typisk utsetter når jeg jobber med noe vanskelig, og utsettelsen består i å se på TV i stedet, og at jeg velger et artig TV-program, er det lett å forstå hvorfor utsettelse inntreffer.  
De tre spørsmålene i denne analysen angår situasjonen (når og hvor?), atferd (hva?), og typisk konsekvens. Dette benevnes tretermkontingensen, som er en grunnleggende analyse-enhet i atferdsanalyse.Vanlige begreper i atferdsanalyse er ellers  

SD: Diskriminativ stimulus, foranledning for en respons
R: Respons; Den atferd individet viser i en bestemt situasjon
SR: Forsterkende stimulus, den konsekvens som øker sannsynligheten for at atferden gjentas
Forsterkningsbetingelser, samvirke mellom de tre foran nevnte over tid
Forming (engelsk, "shaping"), det at forsterkningsbetingelser endrer en respons kvalitativt - den inntreffer på en annen måte enn før på grunn av de konsekvensene den har hatt
Forsterkning (engelsk, "reinforcement"), det at forsterkningsbetingelser endrer en atferd kvantitativt - den inntreffer hyppigere enn før på grunn av de konsekvense den har hatt


== Referanser ==
Peshwa

Peshwa var tittelen for førsteministeren i Marathariket. Ordet peshwa kommer fra persisk og betyr «leder». Embetet ble også kalt mukhya pradhan.Posisjonen som peshwa for innebar opprinnelig å være formann i statsrådet. Den var først i bruk under raja Shivaji, som styrte til 1680. Baji Rao I var peshwa fra 1720 til 1740. Han maktet å gjøre stillingen arvelig. Peshwaen ble mektigere en rajaen og ble marathaenes fremste leder. Arvefølgestrid fra 1772 svekket imidlertid posisjonen.Det fantes flere mektige dynastier blant marathaene: Scindia, Holkar, Bhonsle og Gaekwad.


== Referanser ==
Vinbegerets åtte udødelige

Vinbegerets åtte udødelige (kinesisk: 飲中八仙; pinyin: Yǐnzhōng bāxīan) er en samlebetegnelse for en gruppe embedsmenn fra Tangdynastiets tid som var kjent for sin tilbøyelighet til alkoholsk drikke. De er ikke blitt guddommeligerklært, slik at uttrykket xian («udødelig, transcendent, alv») er å forstå metaforisk. 
Uttrykket ble benyttet i et dikt av Du Fu, og i Li Bai-biografien i Xin Tangshu. 
I Du Fus dikt nevnes de i denne rekkefølge:

He Zhizhang (賀知章 Hè Zhīzhāng)
Li Jin (李璡 Lǐ Jìn)
Li Shizhi (李適之 Lǐ Shìzhi)
Cui Zongzhi (崔宗之 Cuī Zōngzhī)
Su Jin (蘇晉 Sū Jìn)
Li Bai (李白 Lǐ Bái)
Zhang Xu (張旭 Zhāng Xù)
Jiao Sui (焦遂 Jiaō Suì)


== Eksterne lenker ==
Pieter Eijkhoff: Wine In China Its History And Contemporary Developments
Chang’e 3

Chang'e 3 (kinesisk: 嫦娥三号; pinyin: Cháng'é Sānhào) er et måneutforskningsoppdrag som opereres av Kinas nasjonale romadministrasjon og består av et robotisk landingsfartøy og en rover. Chang'e 3 ble skutt opp 1. desember 2013 fra Xichang satellittutskytningssenter i Sichuan, som en del av den andre fasen av Kinas måneutforskningsprogram. Bæreraketten var Chang Zheng 3B.
Romfartøyet er oppkalt etter Chang'e, den kinesiske månegudinna, og er etterfølgeren til Chang'e 1 og Chang'e 2, som begge gikk i bane rundt månen. Måneroveren har fått navnet Yutu, eller «Jadekaninen», et navn som ble stemt fram på internett og kommer fra en kinesisk myte om en hvit kanin som holder til på månen.Da fartøyet landet 14. desember, ble det Kinas første månerover og det første romfartøyet på 37 år som utførte ei myk landing på månen, siden det sovjetiske Luna 24-oppdraget i 1976. Oppdraget skal pågå i tre måneder.
Roveren rullet ut på månen helt i utkanten av det planlagte landingsområdet, men dette området i Mare Imbrium er etter alt å dømme mer interessant enn det opprinnelig påtenkte (Sinus Iridum) - det kan berike kunnskapen om månens geologiske historie enda mer. Chang'e 3 landet i ytterste nordre rand av en rekke gamle lavaområder. Det lave antallet krater i området tilsier at dette er et geologisk relativt ungt område i månehistorien. Selv om det er uklart når den vulkansk aktive perioden kom til sin avslutning, kan man være rimelig trygg på at utbruddene ikke begynte før så sent som for 3,9 milliarder år siden. I Mare Imbrium kan det synes som om lavaen er mellom en og 2,5 milliarder år gammel. Dermed er måneoverflaten vesentlig yngre her enn de områdene man tidligere har hentet ned månesteiner fra.
Yutu kan dermed stå for viktige oppdagelser om den geologiske aktivitet på månen, ved at data fra funnene kan muliggjøre en rekonstruksjon av den vulkanske stratigrafi på denne delen av månen. Kanskje kan man da også gjøre seg opp en oppfatning om naturressurser som kunne være av interesse på jorden.


== Referanser ==


== Eksterne lenker ==
Oversikt over oppdraget hos Spaceflight 101
Lista flystasjon

Lista flystasjon var en militær flystasjon på Listalandet i Farsund kommune, som ble bygget av tyskerne under okkupasjonen. Flystasjonen var i operativ drift fram til 1996, da den ble nedlagt og senere solgt til private. Slevedalsvannet naturreservat befinner seg på den tidligere stasjonens område.


== Historie ==
10. mars 1941 landet de første tyske jagerflyene på Lista. Fra 1. juli ble 1996 flystasjonen nedlagt. 
I perioden 1955-2007 ble det også drevet kommersiell lufttrafikk fra flyplassen under navnet Farsund lufthavn, Lista.


== Referanser ==


== Litteratur ==
Forsvarsbygg: Landsverneplan
Kooperativa Förbundet

Kooperativa Förbundet, vanligvis forkorta KF, er en svensk konsumentkooperativ økonomisk forening. Den ble etablert i 1899. Hovedkontoret ligger i Solna. Et av foreningas datterselskaper er Coop Dagligvaruhandel.


== Eksterne lenker ==
(sv) Offisielt nettsted 
(en) Kooperativa förbundet – kategori av bilder, video eller lyd på Commons 
Coops nettsted
Kooperativa Förbundets historie
Stig Olmer

Stig Thobroe Olmer (født 5. november 1889, død 10. september 1975) var en norsk diplomat og ambassadør.Han var sønn av lege Johan Otto Olmer (1841–1915) og Hilda Thobroe (1857–1933). Etter examen artium 1907 og cand.oecon. 1909 studerte han handelsfaget i utlandet og gikk inn i bank- og forretningslivet i 1911. Fra 1916 jobbet han for Utenriksdepartementet. Han ble gift med ho Ingjerd Lange Vaumund (1897–1967).


== Posteringer ==
1916–1918 sekretær UD
1918–1920 midlertidig legasjonssekretær ved legasjonen i Berlin
1920–1927 chargé d'affaires ved legasjonen i Buenos Aires i Argentina
1927–1930 legasjonssekretær ved legasjonen i Paris
1930–1932 visekonsul London
1932–1940 konsul og generalkonsul i Rotterdam
1940–1945 avdelingssjef ved Handelsdepartementet i London
1945 protokollsjef ved UD i London
1945–1945 generalkonsul i Rotterdam
1945 chargé d'affaires a.i. ved legasjonen i Haag
1946–1960 minister ved legasjonen i Santiago de Chile, sideakkreditert til Lima i Peru og til Bolivia. Fra 1958 ambassadør fordi legasjonen ble ambassade.


== Utmerkelser ==
K. St. Olavs Orden 1955
Stk. Chiles fortjenstorden
K. Oranje-Nassau-ordenen fra Holland
Off. Æreslegionen fra Frankrike
Off. Ordenen Polonia Restituta fra Polen
Off. Den hvite elefants orden fra Thailand
R.1 Finlands hvite roses orden


== Referanser ==
Río Grande de Tárcoles

Río Grande de Tárcoles er ei elv i Costa Rica. Den har sin opprinnelse i de sørlige fjellsidene i Cordillera Central og renner sørvestover og ut i Nicoyagolfen. Elva er 111 kilometer lang, og nedbørfeltet dekker et areal på 2 121 km², noe som omfatter store deler av Gran Área Metropolitana.
Río Grande de Tárcoles utgjør den nordlige grensa til Carara nasjonalpark, som er en del av habitatet til spisskokodrilla. Elva er populær blant turister på grunn av de mange krokodillene, som kan ses blant annet fra ei bru langs riksvei 34. I elva er det også et stort antall kaimaner, basilisker og store iguaner.
Elva er ei av de mest forurensa i landet, ettersom den tar med seg mye avfall fra byene i Gran Área Metropolitana.


== Referanser ==


== Eksterne lenker ==
Tárcoles River Basin. Costa Rica av Maureen Ballestero, juli 2003
Filosofiåret 1767

Filosofiåret 1767 er en oversikt over hendelser, utgivelser og personer med tilknytning til filosofi i 1767.


== Hendelser ==


== Publikasjoner ==
Catherine Macaulay - Loose Remarks on Mr. Hobbes's Philosophical Rudiments of Government and Society (om Hobbes' verk fra 1651)


== Fødsler ==
8. juni – Johann Georg Arnold Oelrichs, tysk evangelisk teolog og filosof (død 1791)
22. juni – Wilhelm von Humboldt, tysk lingvist, diplomat og filosof (død 1835)
5. september – August Wilhelm Schlegel, tysk litteraturhistoriker, oversetter, forfatter, indolog og filosof (død 1845)
10. september – Melchiorre Gioia, italiensk forfatter som skrev om filosofi og politisk økonomi (død 1829)


== Dødsfall ==
20. mars – Firmin Abauzit, fransk lærd som beskjeftiget seg med fysikk, teologi og filosofi (født 1679)
28. desember – Emmeric de Vattel, sveitsisk jurist, diplomat og filosof (født 1714)
Giovanni Gualberto De Soria, italiensk filosof (født 1707)
Ottar Vendelkråke

Ottar Vendelkråke var en mytisk konge av ynglingeætten i Uppsala i Sverige som skal ha levd på 500-tallet. Ottar nevnes i Ynglingesagaen og er sannsynligvis også identisk med den Ohthere som nevnes i det gammelengelske kvadet Beowulf fra 700-tallet.


== Ynglingesagaen ==
Ottar var sønn av kong Egil Aunsson (i Beowulf kalt Ongentheow) som var sønn av Aun den gamle, og fikk riket og kongedømmet etter sin far. Faren Egil hadde vært nødt til å be om hjelp fra danekongen Fred-Frode (Frode den frøkne) på Jylland og måtte ifølge avtalen betale skatt til danene. Dette løftet holdt han ikke, og Ottar nektet også å betale skatt. Kong Frode reiste derfor en hær og dro mot svearne og herjet stygt i Svitjod (Sverige). Sommeren etter dro Frode i viking i austerveg, og Ottar fikk høre om dette. Han samlet en hær og dro til Danmark og herjet. Frodes jarler, Vott og Faste, styrte landet mens Frode var borte, og de samlet folk og kom overraskende på Ottar i Vendsyssel ved Limfjorden på Jylland. Det kom til kamp som endte med at Ottar falt. Danene lot liket hans bli hakket og spist av dyr og fugler. Etterpå laget de en trekråke som de sendte til Svitjod og sa at kongen deres var ikke mer verd. Han ble siden kalt Ottar Vendelkråke. Tjodolv den kvinværske diktet dette om Ottar:

Ottar falt
under ørneklør
dugelig
for danske våpen;
hærfuglen
med blodig fot
sparket i ham
sør ved Vendel.
-
Dette verk
av Vott og Faste
ble til sagn
hos svenske folket,
at Frodes jarler
fra øylandet
hadde drept
den djerve kjempe.Ottar ble etterfulgt av sin sønn Adils som konge.


== Íslendingabók ==
I den kongerekka som nevnes i Íslendingabók er Ottars far oppført som Egil Vendelkråke, og Ottar er oppført uten dette tilnavnet. Snorre er den eneste som tillegger Ottar tilnavnet Vendelkråke.


== Moderne tolkninger ==
Historikeren Henrik Rytter hevder at Snorre har feiltolket stedsnavnet «á Vendi» når han har plassert hendelsen i det danske Vendsyssel. Rytter mener det henviser til Vendil noen mil nord for Uppsala der det også er gjort rike arkeologiske funn, og som må ha vært hjemstedet til en rik høvdingætt.I henhold til en svensk tradisjon fra 1600-tallet skal Ottar være gravlagt i Ottarshaugen i det svenske Vendil, nord for Uppsala.


== Referanser ==
Vallermarsjen

Vallermarsjen er en turmarsj som opprinnelig ble arrangert i Bærum i perioden 1971–97. Det er en 30 km lang marsj etter mal av prøven til det militære marsjmerket. Marsjen ble arrangert av skoleidrettslaget ved Valler videregående skole, første gang i 1971. Guttene måtte bære 11 kilo på ryggen, jentene måtte bære 5 kilo. Løypa gikk fra Valler skole til By i Lommedalen og tilbake igjen.
Christian Fuhr har løyperekorden på 1 time, 56 minutter og 24 sekunder fra 1991.Fritjof Østgaard holdt rekorden i nyere tid på 2 timer, 16 minutter og 28 sekunder fra 2019 til 2020, Tobias Gjerde holder nå rekorden på 2 timer, 7 minutter og 59 sekunder fra og med 18 september 2020.
Lenge var marsjen svært populær blant både Valler-elever og andre. På slutten av 1970- og begynnelsen av 1980-tallet stilte som regel mer enn 400 til start. Deltakerrekorden var 470. Etter marsjen var det sokkeball for såre føtter i gymsalen på Valler. Arrangementet «surfet» lenge på joggebølgen, og mistet sin popularitet da joggebølgen forsvant. I 2012 ble tradisjonen tatt opp igjen med over 100 deltagere


== Referanser ==
Bjarne Forchhammer

Bjarne Forchhammer (født 14. september 1903, død 3. april 1970) var en dansk skuespiller.


== Filmografi ==
1938: Kongen bød
1940: Barnet
1940: Vagabonden
1940: Jeg har elsket og levet
1941: Tante Cramers testamente
1941: Peter Andersen
1942: Afsporet
1942: Forellen
1943: Naar man kun er ung
1943: Ebberød Bank
1944: Biskoppen
1944: Bedstemor går amok
1946: Billet mrk.
1947: Ta', hvad du vil ha'
1949: John og Irene
1949: For frihed og ret
1950: Min kone er uskyldig
1950: Susanne
1960: Flemming og Kvik
1961: Ullabella
1961: Stöten
1961: En blandt mange
1962: Rikki og mændene
1968: Det var en lørdag aften


== Eksterne lenker ==
(en) Bjarne Forchhammer på Internet Movie Database 
(sv) Bjarne Forchhammer i Svensk Filmdatabas 
(da) Bjarne Forchhammer på Filmdatabasen 
(da) Bjarne Forchhammer på danskefilm.dk 
(da) Bjarne Forchhammer på danskfilmogtv.dk 
(da) Bjarne Forchhammer på Scope 
(en) Bjarne Forchhammer hos The Movie Database
Erina Kamiya

Erina Kamiya (japansk: 神谷 衣理那 Kamiya Erina; født 1. mai 1992) er en japansk skøyteløper som deltar i nasjonale og internasjonale konkurranser i hurtigløp på skøyter for Japan.


== Internasjonale mesterskap ==
Enkeltdistanse-VM på skøyter  (deltatt i 1 mesterskap ved 1 konkurranse)

Sotsji 2013 på 1 000m.Beste resultat 19.-plass på 1 000m i Sotsji 2013.Junior-VM på skøyter deltatt i 2 VM ved 4 konkurranser.

Moskva 2010 på 500m og 1 000m og i Seinäjoki 2011 på 500m og 1 000m.Beste resultat 4.-plass på 500m både i Moskva 2010 og Seinäjoki 2011.


== Personlige rekorder ==


== Referanser ==


== Eksterne lenker ==
(en) Erina Kamiya – Olympedia 
(en) Erina Kamiya – Speedskatingbase.eu 
(en) Erina Kamiya – SpeedSkatingNews.info 
(en) Erina Kamiya – SpeedSkatingStats.com 
(en) Erina Kamiya på Jakub Majerski's Speedskating database (Adelskalender distanser og sammenlagt)
(en) Erina Kamiya : Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater (gammel) og kort biografi (ny))
(en) Erina Kamiya på SpeedskatingResults.com (personlige rekorder og resultater (Ufullstendig, resultater fra februar 2007 og nyere))
(en) Erina Kamiya på The-Sports.org (noen resultater)
(nl) Erina Kamiya på Effesport.nl (noen resultater, ufullstendig, mangler personlig rekord på 3000m)
«PyeongChang 2018 : Speed Skating Athlete Profile – Erina Kamiya» (engelsk). pyeongchang2018.com. Arkivert fra originalen (.htm) 21. april 2018. Besøkt 1. april 2018. Bilder(en) Bilder av Erina Kamiya på SpeedSkatingPhotos.info/DesgPhoto.com
Bogen kapell (Steigen)

Bogen kapell er et kapell i Bogøy i Steigen kommune i Nordland. Kapellet, som ikke har egen kirkegård, ble vigslet den 16. juni 1926. Kapellet er et kulturminne som ikke er fredet etter lov om kulturminner.
Arkitekt for kapellet var Sverre Kristiansen.


== Referanser ==


== Litteratur ==
Alf Henry Rasmussen, red. (1993). «Bogen kapell, Bogen». Våre kirker. Norsk kirkeleksikon. Kirkenær: Vanebo forlag. s. 167. ISBN 82-75-27022-7. 


== Eksterne lenker ==
(no) «Bogen kapell (Steigen)». Kirkesøk. Den norske kirke. 
«Bogen kapell (Steigen)». Kulturminnesøk. Riksantikvaren – Direktoratet for kulturminneforvaltning.